^späť
Rozhodli sme sa spoznávať krásy južného Slovenska. Navštívili sme Cerovú vrchovinu, náš začiatok túry bol v pohraničnej obcí Šiatorská Bukovinka. Auto sme odstavili pri žel. stanici, a po 500m chôdze je veľká informačná tabuľa Cerová vrchovina. Kuknem kam to vlastne ideme a pokračujeme červenou značkou po asfaltke ktorá plynule stúpa. Po 2 km začne cesta klesať, sme z toho nešťastný. Prechádzame popri zchátranej chaty Karanč a cesta začína prudko stúpať. Samozrejme počas nášho výstupu sme nestretli ani živánka, len v pozadí sme počuli vrčať motorové píly. Dostali sme sa do Karanč sedla, posledných 10 min. chodník vedie po štátnej hranici z Maďarskom. A konečne zbadáme vyhliadkovú vežu na vrchole Karanč 727m.n.m. .
Z veže sú krásne výhľady na celú Cerovú vrchovinu, na Slovenskú stranu ako aj Maďarskú. Na veži nás poriadne prefúklo, boli sme poriadne spotený a vietor sme cítili až kostiach. Po 10 min. sme sa pobrali dole, kde nás pred studeným vetrom chránili stromy. Čaka nás cesta späť po tej istej strane. Prešli sme cca 15km s prevýšením 620m. Teraz som sa dočítal, že je to najvyšším vrchom Cerovej vrchoviny.